ফলে এক দিকে ব্যাংকের অলস অর্থ ফুরিয়ে যায়, অন্য দিকে আমানত আসছিল কম। এ দুইয়ে মিলে তারল্য সঙ্কট প্রকট আকার ধারণ করে। ঋণ ও আমানতের সুদের হার আবার বেড়ে যায়। এতে ব্যবসায়ীরা ফের সঙ্কটে পড়েন। ব্যাংকিং খাতের তারল্য ব্যবস্থাপনার এ প্রবণতাকে বড় ধরনের ঝুঁকি বলে মনে করা হয়। কোনো কারণে তারল্য সঙ্কটের মুখে একটি ব্যাংক গ্রাহকদের টাকা দিতে না পারলে এর নেতিবাচক প্রভাব পড়ে পুরো ব্যাংকিং খাতে। যেমনটি হয়েছে ফারমার্স ব্যাংকের ক্ষেত্রে।